text: Tag kørekort - til dyr 
  03 juli 2012 kl. 06.47
  På Museumsgården Karensminde kan børn og forældre lære at pleje dyr, før man selv køber et
  Den anerkendte dyreekspert Bjarne Mols introducerer børn og voksne til mange forskellige dyr som kaniner, høns, marsvin, geder mm. De får at vide hvad der skal til for at pleje dem. Der skal ses på dyr, fodres dyr, gøres rent efter dyr.
  
  Svar på spørgsmål 
  Formålet er, at børn lærer noget om, hvad man skal tænke på, inden man køber et dyr. Hvor meget plads skal dyret have, hvor meget tid går der med dyret? Der er utallige spørgsmål om kurv, bur, vitaminer, hvor ofte skal man snakke med sine dyr?
  Efter to timers kursus udleveres "kørekortet".
  